b'\n_START_ARTICLE_\nHans Memling\n_START_PARAGRAPH_\nHans Memling (f\xc3\xb8dt mellom 1433 og 1440 i Seligenstadt i Kurmainz; d\xc3\xb8d 11. august 1494 i Brugge; ogs\xc3\xa5: Jan van Mimmelynghe, Johannes Memmelinc oder Memlinc, feilaktig: Hemling) var en  tysk maler av den tidlige nederlandske skole._NEWLINE_Der finnes i dag lite sikker kunnskap om hans liv, bortsett fra at han var aktiv i Brugge og ble registrert som boende der i 1478. Bildene hans viser at han b\xc3\xa5de var aktiv og etterspurt, og det eksisterer blant annet flere altertavler fra hans h\xc3\xa5nd. S\xc3\xa6rlig ber\xc3\xb8mt ble han for sine madonnabilder og portretter. Hans religi\xc3\xb8se motiv preges av en stille og lyrisk harmoni.\n_START_SECTION_\nLiv og virke\n_START_PARAGRAPH_\nHans Memling tilbrakte noen tid i Rogier van der Weydens verksted i Brussel. Men etter at Rogier d\xc3\xb8de i 1464 ble det forandringer._NEWLINE_Memling blir f\xc3\xb8rste gang nevnt i dokument fra 1465, da han fikk borgerskap i Brugge. I 1466 bodde han i et stort steinhus i Sint-Jorisstraat, et hus han trolig kj\xc3\xb8pte i 1480. P\xc3\xa5 samme tid og i samme delen av Brugge bodde maleren og miniatyrdesigneren Willem Vrelant. Han var dessuten bokillustrat\xc3\xb8r._NEWLINE_Memling skulle egentlig ha skaffet seg borgerskap i byen, men registrerte seg av ukjente grunner i malerlauget i Brugge. Senere hadde han ogs\xc3\xa5 assistenter og l\xc3\xa6rlinger i sitt verkstedn. L\xc3\xa6rlinger av han er nevnt i 1480 og i 1484. Michel Sittows l\xc3\xa6retid i Brugge fant stad i disse \xc3\xa5rene, og med bakgrunn i stilistiske likheter kan han ha v\xc3\xa6rt en av Memlings l\xc3\xa6rlinger._NEWLINE_D\xc3\xb8dstidspunktet er kjent fordi han etterlot seg mindre\xc3\xa5rige barn. Da notaren i Brugge registrerte Memlings d\xc3\xb8d, p\xc3\xa5f\xc3\xb8rte han dokumentet en kommentar om at Memling var \xc2\xabden dyktigste maleren i hele den kristne verden\xc2\xbb._NEWLINE_Minnet om Memling blir bevart i f\xc3\xb8debyen, der det vites at det tidlig p\xc3\xa5 1500-tallet ble lest messer for hans sjel. Siden ble han glemt._NEWLINE_Han hovedverker er malerier i Johannishospital i Brugge. Da malerine ble gjenoppdaget av kunsthistorikere vokste det samtidig frem en sentimental legende om maleren, som skulle ha skapt maleriene i Johannishospital etter en mirakul\xc3\xb8s helbredelse. Denne legenden holdt seg, og ble senere formidlet i billedform av flere malere.'